星玄|肖雞余文樂落力減肥做運動 仍難抗拒一美食
2024年04月22日 00:00
東網電視
更多新聞短片
今日係4月22日農曆三月十四,是日最旺生肖係雞,人緣旺,會得到朋友嘅協助,理財投資唔缺靈感。肖雞嘅余文樂同王棠云結婚後就移居台灣,但今年因為工作關係,決定轉戰內地,除咗喺上海搵屋住,仲開設各大內地社交帳號,唔少網民得知佢返內地發展,即刻輪住問佢,會唔會喺內地開設品牌店舖,雖然余文樂冇任何回應,但佢依家人緣咁旺,相信會有唔少朋友幫佢。
早前,余文樂被網民捕獲,驚見佢身形肥胖且發線後移,非常老態,所以近多個月來,雖然佢中港台三地走,但仍抽空做運動健身,積極減肥。而日前佢就喺社交平台上載生活短片,片中見佢打網球,點知轉頭就走咗去買燒味飯,余文樂更於片中坦言:「我是要減肥的,但我不管了。我剛去打球,因為罪惡感沒那麼重,哈哈」,唔少網民睇完片後均認同表示:「難怪抗拒不了」,十分搞笑。
至於幸運星係山羊座,事業運強,財運亦都急升,專注工作有着數。山羊女林心如近年再創事業巔峰,幕前幕後做到風生水起,特別在3年幾前製作嘅《華燈初上》,唔單止熱爆全亞洲,版權費高達8,000幾萬,仲有唔少劇迷開聲,要求開拍第4季或者電影版本,心如當時話唔排除有呢個可能性,但原來佢已經準備好晒,秘密籌拍電影版《華燈初上之旭日東昇》,並得到台灣文化部批出2,000萬新台幣(約500萬港元)補助費,心如你事業運強又有財運,要再製作啲好作品畀大家睇呀。